Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom

Sp. zn. : Pv 821/10/3304	Nové Mesto nad Váhom, 10.5.2012
EEČ : 2-24-62-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1, odsek 3 písmeno b, písmeno c Trestného zákona číslo 300/2005 Zbierky zákonov v znení zákona číslo 492/2009 Zbierky zákonov

Rozhodol: 	prokurátor Okresnej prokuratúry Nové Mesto nad Váhom
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
XXXXX, ako otec, si neplnil z nedbanlivosti v Zemianskom Podhradí, okr. Nové Meste nad Váhom, svoju vyživovaciu povinnosť na mal. XXXXX, nar. XXXXX, na mal. XXXXX, nar. XXXXX a na mal. XXXXX, nar. XXXXX, i napriek tomu, že mu táto vyplýva zo Zákona o rodine a bola mu deklarovaná  XXXXX súdu v Novom Meste nad Váhom pod č. 4C/74/2008 zo dňa 25.08.2009, ktorého právoplatnosť a vykonateľnosť nadobudla dňa 13.10.2009 v častiach I.,II.,IV. a v častiach III.,V.,VI. Nadobudol právoplatnosť dňa 29.01.2010 a to tak, že na mal. XXXXX mal prispievať sumou 60,- € mesačne, na mal. XXXXX mal prispievať sumou 50,-€ mesačne a na mal. XXXXX mal prispievať sumou 30,-€ mesačne vždy do 15. dňa v mesiaci vopred k rukám matky XXXXX, nar. XXXXX XXXXX trvale bytom XXXXX, prechodne bytom XXXXX a od 16.11.2010 i k rukám dcéry XXXXX a vyživovaciu povinnosť si riadne neplní od decembra 2009, pričom od 27.11.2007 je evidovaný na Úrade práce, sociálnych vecí a rodiny XXXXX, ako uchádzač o zamestnania, bez poberania akýchkoľvek dávok, doposiaľ sa však riadne nezamestnal a naposledy bol zamestnaný od 11.04.2005 do 17.08.2007 v spoločnosti GORAL s.r.o., Veľké Bierovce 276, kde pracovný pomer s XXXXX bol rozviazaný na základe dohody, pre nešpecifikované zdravotné problémy zo strany XXXXX, pričom vyživovaciu povinnosť si neplní od decembra 2009,  hoci bol XXXXX rozsudkom  Okresného súdu Nové Mesto nad Váhom č.k. 1T 104/09 zo dňa 28.09.2009, právoplatným dňa 09.12.2009 odsúdený za prečin zanedbania povinnej výživy podľa § 207 ods. 1, ods. 3 písm. b) Trestného zákona na trest odňatia slobody podmienečne na 1 rok so skúšobnou dobou v trvaní 3 roky do 10.12.2012 s povinnosťou v skúšobnej dobe uhradiť zameškané výživné, avšak neuhrádza ani určené výživné, čím mu vznikol dlh na výživnom voči oprávnenej XXXXX vo výške 2740 Eur a dlh na výživnom voči oprávnenej XXXXX vo výške 900 Eur
lebo je trestné stíhanie neprípustné podľa § 9 odsek 1 písmeno d
Odôvodnenie:
       Uznesením vyšetrovateľa PZ Okresného riaditeľstva PZ Nové Mesto nad Váhom, Úradu justičnej a kriminálnej polície, pod ČVS: ORP-393/JP-NM-2010 zo dňa 07.10.2010 bolo začaté trestné stíhanie podľa § 199 ods. 1  Trestného poriadku pre prečin Zanedbanie povinnej výživy podľa § 207 ods. 1, ods. 3 písm. b) Trestného  zákona a poukazom na § 138 písm. j) Trestného zákona. 
     Uznesením vyšetrovateľa PZ Okresného riaditeľstva PZ Nové Mesto nad Váhom, Odboru kriminálnej polície, pod ČVS: ORP-393/JP-NM-2010 zo dňa 26.01.2012 bolo vznesené obvinenie podľa § 206 ods. 1  Trestného poriadku pre prečin Zanedbanie povinnej výživy podľa § 207 ods. 1, ods. 3 písm. b), písm. c) Trestného  zákona a poukazom na § 138 písm. j) Trestného zákona osobe XXXXX, na tom skutkovom základe ako je uvedené vo výrokovej časti tohto rozhodnutia. 

     Dňa 09.05.2012 bol na tunajšiu prokuratúru doručený v zmysle ustanovenia § 209 ods. 1 Trestného poriadku vyšetrovací spis ČVS: ORP-393/JP-NM-2010 spolu s odôvodneným návrh policajta na zastavanie trestného stíhania podľa § 215 ods. 1 písm. d) Trestného poriadku s poukazom na § 9 písm. d) Trestného poriadku. 
       Preštudovaním spisového materiálu som zistil, že obvinený XXXXX, nar. XXXXX v Trenčíne, zomrel dňa 18.apríla 2012 v Ilave, o čom je vo vyšetrovacom spise dôkaz v podobe originálu úmrtného listu vydaného Matričným úradom mesta Ilava zo dňa 24.04.2012. 
Podľa § 215 ods. 2 písm. d) Trestného poriadku prokurátor zastaví trestné stíhanie, ak a je trestné stíhanie neprípustné podľa § 9 Trestného poriadku.
Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať proti tomu, kto zomrel alebo bol vyhlásený za mŕtveho.
Nakoľko z vykonaného dokazovania vyplýva, že obvinený XXXXX nar. XXXXX v Trenčíne, zomrel dňa 18.04.2012 v Ilave, čoho dôkazom je úmrtný list zaevidovaný do vyšetrovacieho spisu, nie je trestné stíhanie proti nemu prípustné a musí byť zastavené. 
Vzhľadom na uvedené bolo potrebné rozhodnúť tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ondrej Prikryl, PhD.
prokurátor